Il-ħatra hija għal perjodu ta’ sena, liema perjodu jista’ jiġġedded Il-Gvern ħatar lill-Imħallef Emeritus Antonio Mizzi bħala Kummissarju tal-Liġijiet b’effett mill-1 ta’ Ġunju, 2019. Fi stqarrija, il-Gvern qal li l-ħatra hija għal perjodu ta’ sena, liema perjodu jista’ jiġġedded. Dan ifisser li se jkun qed jieħu post Franco Debono li l-Gvern irringrazzjah għall-ħidma tiegħu L-Imħallef Mizzi serva fil-qrati Maltin kemm bħala maġistrat mill-1987 sal-2013, kif ukoll bhala Imħallef mill-2013 sal-2018. Huwa laħaq avukat fl-1979 u segwa l-istudji tiegħu b’ postgraduate degree fil-liġi Ewropea fl-1996. LUffiċċju tal-Kummissarju tal-Liġijiet huwa mwaqqaf skont l-Att tal-1980 dwar ir-Reviżjoni tal-Liġijiet Statutorji u l-għanijiet tal-Kummissarju tal-Liġijiet huma varji u jassiguraw leġiżlazzjoni aħjar u iktar korretta.